**Näin käytät Celianet-kuuntelua**

Celianet-kuuntelun aloittaminen

Celianet-kuuntelu avataan aina suoraan Celianetissä. Et tarvitse erillisiä ohjelmia kuuntelua varten, ainoastaan laitteen, jolla pääset internetiin, sekä Celianet-tunnukset.

1.Kirjaudu Celianetiin ja etsi kirja, jonka haluat kuunnella selaimella.

2.Kun olet löytänyt kirjan, valitse ”Lainaa” ja sen jälkeen ”Kuuntelu Celianetissä”.

3.Siirryt automaattisesti Omat lainat -sivulle. Kirjaa valmistellaan kuunneltavaksi. Valmistelun aikana järjestelmä hakee kirjan Celian digitaalisesta arkistosta ja siirtää sen kuunneltavaksi. Tänä aikana kirjan nimen alla lukee teksti ”Odota hetkinen, kirjaa valmistellaan Celianetissä kuunneltavaksi”.

4.Päivitä sivua, kunnes kirjan kohdalle ilmestyy Kuuntele-painike. Voit joutua päivittämään sivua useamman kerran tätä odottaessa. Klikkaa Kuuntele-painiketta. Kuuntelunäkymä avautuu hetken kuluttua omalle sivulleen. Nyt voit aloittaa kuuntelun. Voit halutessasi sulkea Celianetin.

Ohjeita Celianet-kuunteluun

Avautuneen sivun alareunassa on toimintopalkki hiiren käyttäjiä varten. Aloita kuuntelu painamalla Toisto/tauko-painiketta. Samasta painikkeesta voit pysäyttää kuuntelun. Painikkeen molemmin puolin on nuolinäppäimet, joilla voi siirtyä tekstissä 10 sekunnin verran yhdellä painalluksella eteen- tai taaksepäin. Valikko-painikkeella saat lisää toimintoja.

Valikon käyttö

Kun avaat valikkonäkymän, voit valita asetukset, tietoa kirjasta, sisällysluettelon tai kirjanmerkit.

Takaisin kirjanäkymään pääset Sulje valikko -painikkeella.

Valikosta saat ensimmäiseksi näkyviin sen toiminnon, jota olet viimeksi käyttänyt.

•Sisällysluettelon avulla voit siirtyä kirjassa haluamaasi lukuun. Sivutietojen avulla voit siirtyä kirjan tietylle sivulle. Kaikissa kirjoissa sivutietoja ei ole merkitty. Lukeminen jatkuu automaattisesti siitä kohdasta, jonka valitsit.

•Ohjelma muistaa, mihin kohtaa kirjaa edellisellä kerralla jäit.

•Voit myös asettaa kirjanmerkkejä ja siirtyä kirjanmerkeillä merkitsemiisi kohtiin.

•Kirjan tiedoista saat perustiedot.

•Asetuksista voit säätää äänen voimakkuutta. Jos otat pois automaattisen vierityksen, voit kuuntelun aikana päästä vierittämään lukunäkymää tai tekstiä sisältävien kirjojen tekstiä muualle kuin siihen kohtaan, mitä olet kuuntelemassa.

Lopeta kuuntelu sulkemalla selaimen sivu